Katakombe iku kuburan kang ana ing sangisoré lemah ing pirang-pirang kutha ing Kekaisaran Roma, khususe ing kutha Roma.[1] Awale kuburan iku digunakake kanggo kuburan kaya biyasane, banjur digali dadi lorong-lorong dawa sangisore lemah nganti pirang-pirang tingkat. Nyarekake wong seda iku wis dadi warisan tradhisi saka mbah buyute wiwit dhisike isih kafir.[2] Nanging, banjur iki dijupuk déning wong-wong Kristen. Tembok-temboke lorong iku digunakake kanggo kuburane wong-wong kang duweni iman lan ruang-ruang gedhé kanggo patemonan ibadat rahasia nalika penganiayaan kang dilakokake déning pamaréntah Romawi ing abad pisanane wong Kristen (abad 1 nganti tekan abad abad 4) saka zaman Kaisar Valeranius. Wong-wong Kristen meneng-meneng kumpul ing katakombe-katakombe San Sebastiano ing sajabane tembok kutha Roma kanggo njaluk parlindhungane Rasul Petrus lan Paulus kang mayite disarekake ing katakombe iki.